Լրագրողները Քոչարյանի փաստաբաններից հետաքրքրվեցին՝ կասկածներ կան, որ ԱԱԾ և ՀՔԾ ղեկավարների հեռախոսային խոսակցությունը ձայնագրելն ու հրապարակելը Քոչարյանի ձեռքի գործն է: Փաստաբանները հերքում են տեղեկությունները: Փաստաբան Արամ Օրբելյանն ասաց, որ անընդհատ իրավիճակ է ստեղծում, երբ մեղադրանքներ են հնչում, որ Ռոբերտ Քոչարյանն արդարանա: Նա կոչ արեց պահպանել անձի անմեղության կանխավարկածը: «Տեղեկություն եղավ, որ ոչ միայն Ռոբերտ Քոչարյանը, այլ իր փաստաբաններն են գաղտնալսել ու տարածել: Դա իրականությանը չի համապատասխանում, անհեթեթությունները ենթակա չեն մեկնաբանության»,- նշեց Օրբելյանը: